text: অহংকার হচ্ছে ২০১৭ সালে মুক্তিপ্রাপ্ত বাংলাদেশী সামাজিক-নাট্যধর্মী চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন ও তুষার কথাচিত্রের ব্যানারে প্রযোজনা করেছেন আবদুল মাবুদ কাওসার। এতে কেন্দ্রীয় চরিত্রে অভিনয় করেছেন সুপারস্টার শাকিব খান ও শবনম বুবলি। এছাড়াও সহ-অভিনেতা হিসেবে তমা মির্জা, মিজু আহমেদ, রেহানা জলি, আফজাল শরীফ, নূতন সহ আরো অনেকে অভিনয় করেছেন। চলচ্চিত্রটি ২০১৭ সালের ২ সেপ্টেম্বর পবিত্র ঈদুল আযহা উপলক্ষে প্রেক্ষাগৃহে মুক্তি দেওয়া হয়। এটি শাকিব-বুবলি জুটির ৪র্থ চলচ্চিত্র।
  চলচ্চিত্রটি ২০০৫ সালে মুক্তিপ্রাপ্ত কন্নড় চলচ্চিত্র অটো শংকর-এর পুনঃনির্মাণ।
  
  অভিনয়
   শাকিব খান
   শবনম বুবলি - মায়া
   আবুল হায়াত
   তমা মির্জা
   মিজু আহমেদ
   রেহানা জলি
   আফজাল শরীফ
   নূতন
   সাদিক সিদ্দীকি
  
  সংগীত 
  অহংকার চলচ্চিত্রের সুর ও সংগীতায়োজন করেছেন শওকত আলী ইমন, আহমেদ ইমতিয়াজ বুলবুল ও আলী আকরাম শুভ এবং এর আবহ সংগীত পরিচালনা করেছেন ইমন সাহা। এছাড়াও চলচ্চিত্রের সবগুলো গানের গীত রচনা করেছেন আহমেদ ইমতিয়াজ বুলবুল, কবির বকুল ও সুদীপ কুমার দীপ। এটির সবগুলো গান লাইভ টেকনোলজি'র ইউটিউব চ্যানেলে প্রকাশ করা হয়।
  
  তথ্যসূত্র
  
  বহিঃসংযোগ
   
  
  বিষয়শ্রেণী:২০১৭-এর চলচ্চিত্র
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:২০১০-এর দশকের নাট্য চলচ্চিত্র
  বিষয়শ্রেণী:বাংলাদেশী নাট্য চলচ্চিত্র
  বিষয়শ্রেণী:বাংলাদেশে ধারণকৃত চলচ্চিত্র
  বিষয়শ্রেণী:ঢাকায় ধারণকৃত চলচ্চিত্র
  বিষয়শ্রেণী:বাংলাদেশী চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
title: অহংকার (২০১৭-এর চলচ্চিত্র)